Ի՞նչ են անում կարծրատիպերը. դրանք մեզ օգնում են խուսափել անորոշությունից: Առանց կարծրատիպերի ապրելը շատ բարդ է: Այդ պարագայում մենք պետք է յուրաքանչյուր իրավիճակում մտածենք, վերլուծենք, լրացուցիչ լարվածության մեջ հայտնվենք, որպեսզի կարողանանք որոշում կամ ընտրություն կայացնել: Սա նշանակում է, որ մենք պետք է դիմակայենք անորոշությանը, որը մարդկային ամենամեծ վախերից մեկն է: Այսինքն՝ հրաժարվել կարծրատիպերից նշանակում է դիմանալ լրացուցիչ լարվածությանը: Այսինքն՝ միայն այդ լարվածությունը տանելու պատրաստակամությունը մեզ հնարավորություն կտա ազատվել կարծրատիպերից: